Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9809

e) üzemeltetésre engedélyezett területek vagy repülési útvonalak. 4.2.1.7 A járató állama az 5. Függelékkel öszhangban, dolgozzon ki és alkalmazzon járató üzemeltetés engedélyezési és folyamatos minőség ellenőrzési rendszert mellyel biztosítja a 4.2 pontban található, a légijármű üzemeltetés színvonalára vonatkozó előírások betartását. 4.2.2 Üzemeltetési kézikönyv 4.2.2.1 A járató az érintett üzemeltető személyzet részére felhasználásra és tájékoztatásra a 2. Függelék előírásaival összhangban biztosítson üzemeltetési kézikönyvet, amelyet szükség szerint módosítsanak és egészítsenek ki, hogy az mindig naprakész legyen. Minden ilyen kiegészítést és módosítást adjanak ki a kézikönyv használatára kötelezett összes személynek. 4.2.2.2 A járató állama írja elő a járató számára, hogy az üzemeltetési kézikönyvének egy példányát és az összes kiegészítést és/vagy módosítást adja át a járató államának felülvizsgálatra, elfogadásra és ahol szükséges jóváhagyásra. A járató üzemeltetési kézikönyvébe vegye fel az összes további kötelező anyagot, amelyeket a járató állama igényelhet.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes